Source: https://www.monitoruldegalati.ro/sport/csu-belor-si-csm-arcada,-la-un-pas-de-final-four-ul-cupei.html
Timestamp: 2020-04-03 04:06:08+00:00

Document:
CSU Belor şi CSM Arcada, la un pas de Final Four-ul Cupei - Monitorul de Galati - Ziar print si online
CSU Belor şi CSM Arcada, la un pas de Final Four-ul Cupei Recomandat
Joi, 19 Decembrie 2019 12:09
Sâmbătă sunt programate ultimele meciuri de volei din acest an. Publicul gălăţean este invitat la Sala Polivalentă Dunărea, de la ora 12.30, pentru a asista la partida echipelor feminine CSU Belor - CSM Târgovişte, care contează pentru sferturile de finală ale Cupei României. „Fiind ultimul meci din acest an şi ţinând cont că suntem în prag de sărbători şi pregătim o surpriză frumoasă, intenţionăm ca acest meci să fie un spectacol şi un prilej bun de a atrage cât mai mulţi copii spre volei. Abordăm meciul cu aceeaşi seriozitate şi implicare. Am muncit mult în aceste săptămâni şi sperăm la un meci echilibrat şi palpitant”, ne-a declarat căpitanul echipei gălăţene Anamaria Berdilă. La finalul partidei va avea loc Serbarea de Crăciun. „Este ultimul meci din acest an şi la final vom organiza tradiţionala Serbare unde am invitat şi copiii de la Şcoala Gimnazială 29, unde director este profesorul Florin Andronic. Vor fi multe surprize, iar Moş Crăciun, cu sprijinul sponsorilor noştri, va oferi cadouri”, ne-a precizat Silviu Şoimu, team-managerul CSU Belor.
Tot sâmbătă, dar de la ora 17.00, CSM Arcada, finalista de anul trecut şi deţinătoarea Supercupei, va juca la Dej cu Unirea, un adversar incomod pe teren propriu. „Ne concentrăm pentru meciul de la Dej, care este eliminatoriu, într-o competiţie unde vrem să jucăm finala şi să o câştigăm. Gândurile mele sunt de a merge până la finală”, a precizat la finalul partidei de marţi cu finlandezii Savo Volley Kuopio, care le-a parafat calificarea în optimile CEV Cup, antrenorul principal al echipei gălăţene, Sergiu Stancu.
https://www.monitoruldegalati.ro/sport/csu-belor-si-csm-arcada,-la-un-pas-de-final-four-ul-cupei.html#sigProGalleria72124a3846
« Hocheiştii de la CSM Galaţi atacă calificarea în finala Cupei României
Juniorii Under 16 şi Under 15 de la CSM Galaţi s-au calificat la turneul semifinal »
CSU Belor şi CSM Arcada, la un pas de Final Four-ul Cupei

References: CSM 
 CSM 
 CSM 
 CSM 
 CSM 
 CSM 
 CSM